PIEGĀDES LĪGUMS
Dokumenta parakstīšanas datums ir pēdējā 

pievienotā droša elektroniskā paraksta 

un tā laika zīmoga datums. Parakstīšanas vieta Rīga.
Rīgas valstspilsētas pašvaldības iestāde “Ziemeļrīgas kultūras apvienība”, (turpmāk – Pasūtītājs), direktores Lienes Kubiļus personā, kura rīkojas saskaņā ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 07.07.2021. nolikuma Nr.90 “Rīgas valstspilsētas pašvaldības iestādes “Ziemeļrīgas kultūras apvienība” nolikums” 13.6.apakšpunktu, un

SIA “AKVARIUS”, reģistrācijas Nr. 40103031530, turpmāk – Piegādātājs, Andreja Drozdova personā, kurš rīkojas saskaņā ar statūtiem, no otras puses, kopā saukti – Puses, Ziemeļrīgas kultūras apvienības iepirkuma “Kokskaidu apkures granulu piegāde Rīgas valstspilsētas pašvaldības iestādes “Ziemeļrīgas kultūras apvienība” vajadzībām” (identifikācijas Nr.ZRA 2025/02) (turpmāk – Iepirkums) rezultātā, noslēdz šādu līgumu, turpmāk – Līgums.

1. Līguma priekšmets
1.1. Pasūtītājs uzdod, bet Piegādātājs apņemas piegādāt Pasūtītājam kokskaidu apkures granulas (CPV kods 03413000-8 kurināmā koksne) saskaņā ar Iepirkuma ietvaros iesniegto piedāvājumu “Tehniskā specifikācija/ Tehniskais finanšu piedāvājums” (Līguma pielikums), turpmāk – Pasūtījums. 
1.2. Pasūtījuma izpildes vieta tiek noteikta Rīga, Ostas prospekts 11, Mežaparka Lielās estrādes ēka – Saimniecības ēka. 

1.3. Piegādātājs Pasūtījuma izpildi veic saskaņā ar tehnisko specifikāciju no līguma noslēgšanas brīža ar atsevišķām piegādēm līdz 31.12.2025.
2. Līguma summa un norēķinu kārtība
2.1. Līguma kopējā summa par Pasūtījumu tiek noteikta 33 425,00 EUR (trīsdesmit trīs tūkstoši četri simti divdesmit pieci euro un 00 euro centi) bez pievienotās vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem. Maksa par piegādi iekļauta Līguma kopējā summā. 
2.2. Pasūtītājs līguma summas apmaksu veic par veiktajām piegādēm 14 (četrpadsmit) darba dienu laikā pēc rēķina/preču pavadzīmes rēķina iesniegšanas Pasūtītājam Līguma 3.nodaļā noteiktajā kārtībā, ieskaitot to Piegādātāja norādītajā kontā. 
3. Rēķina formāts un iesniegšanas kārtība
3.1.Piegādātājs sagatavo un iesniedz Pasūtītājam apmaksai rēķinu elektroniskā formātā atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
3.2.Piegādātājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
3.3. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Piegādātājs ir iesniedzis atkārtotu rēķinu.
4. Pasūtījuma piegāde un pieņemšanas kārtība
4.1. Piegādātājs apņemas Pasūtījumu piegādāt Pasūtītāja norādītajā adresē Rīgas pilsētas teritorijā. 

4.2. Pasūtījuma pieņemšana notiek Pasūtītāja norādītajā adresē, parakstot Pasūtījuma preču pavadzīmi rēķinu un/vai pieņemšanas – nodošanas aktu. 
5. Garantija
5.1. Piegādātājs garantē, ka piegādes gaitā Pasūtījuma cenas un sortiments netiks mainīts un Pasūtījums tiks izpildīts kvalitatīvi un savlaicīgi. 

5.2. Ja pieteikums par Pasūtījuma izpildes laikā piegādātas preces defektiem saņemts 3 (trīs) dienu laikā pēc Pasūtījuma nodošanas, Piegādātājam nekavējoties no pieteikuma saņemšanas dienas jāveic preces apmaiņa vai jāatmaksā tās vērtība. 
5.3. . Pasūtītājam līguma darbības laikā ir tiesības veikt piegādāto granulu pārbaudi piesaistot neatkarīgu testēšanas laboratoriju, lai pārliecinātos par to atbilstību Tehniskajā specifikācijā/finanšu piedāvājumā norādītajām minimālajām tehnisko rādītāju prasībām. Ja testēšanas rezultātā piegādātās granulas tiek atzītas par neatbilstošām Tehniskajā specifikācijā/finanšu piedāvājumā norādītajām kvalitātes prasībām, Izpildītājs apmaksā granulu testēšanas izmaksas, un noslēgtais Līgums par kokskaidu apkures granulu piegādi  tiek lauzts. 
6. Pušu atbildība
6.1. Ja Pasūtītājs savas vainas dēļ nav veicis Līgumā noteikto maksājumu 30 (trīsdesmit) dienu laikā pēc rēķina saņemšanas dienas, Pasūtītājs maksā Piegādātājam līgumsodu 0,1 % apmērā no nesamaksātās summas par katru nokavēto dienu, bet ne vairāk kā 10 % no nesamaksātās summas.
6.2. Par Pasūtījuma piegādes termiņa nokavējumu Piegādātājs maksā Pasūtītājam līgumsodu 0,1 % apmērā no Līguma kopējās summas par katru nokavēto dienu, bet ne vairāk kā 10 % no Līguma kopējās summas. Pasūtītājam ir tiesības ieturēt līgumsodu, veicot rēķina apmaksu.

6.3. Visi no Piegādātāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.

6.4. Līgumsoda samaksa neatbrīvo no saistību izpildes pienākuma.

6.5. Pasūtītājs tiesīgs vienpusēji atkāpties no Līguma un nepieņemt Pasūtījumu, ja Piegādātājs pieļāvis Pasūtījuma piegādes nokavējumu vairāk kā 10 (desmit) dienas. Ja veikta Pasūtījuma priekšapmaksa vai kāda tās daļa, Piegādātājs 5 (piecu) dienu laikā atmaksā Pasūtītājam saņemto naudas summu. 
6.6. Pasūtītājs tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7. Strīdu izskatīšanas kārtība
7.1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

8. Nepārvarama vara
8.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.

8.2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu. 

8.3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.

8.4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi. 

8.5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.

9. Noslēguma noteikumi
9.1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.

9.2. Līguma izbeigšanās gadījumā Pusēm jānorēķinās par visām saistībām, kas radušās līdz Līguma laušanas dienai.
9.3. Ja ir konstatējams, ka ir nespēja izpildīt līgumu ir tieši saistīta ar esošās ģeopolitiskās situācijas radītājam sekām, pusēm ir tiesības izbeigt līgumu nepiemērojot iepirkuma līgumā paredzētās sankcijas. Pusei, kas atsaucas uz šādiem apstākļiem ir jāiesniedz izvērsts paskaidrojums par tiem apstākļiem, kas kavē vai liedz izpildīt uzņemtās saistības. Pusēm par šādu apstākļu esamību ir laikus jāinformē viena otru. 

9.4.  Visi Līguma grozījumi un papildinājumi noformējami rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamām sastāvdaļām.
9.5. Līguma grozījumi var tikt pamatoti ar objektīvu nepieciešamību Līguma izpildei. Līguma grozījumi ir pieļaujami, ja tie nemaina Līguma vispārējo raksturu un atbilst normatīvajos aktos noteiktajam regulējumam publisko iepirkumu jomā.
9.6. Līguma grozījumi var attiekties uz Līguma 1.pielikumā “Tehniskā specifikācija. Tehniskais finanšu piedāvājums” norādīto Preču cenu pārskatīšanu (indeksāciju), ievērojot šādus nosacījumus:
9.6.1. Preces cenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās cenas;

9.6.2. cenu pārskatīšana var tikt veikta, sākot ar ceturto Līguma izpildes mēnesi, ne biežāk kā 4 reizes Līguma darbības laikā;
9.6.3. cenas var tikt pārskatītas, gadījumā, ja Pārdevējs iesniedz Pircējam rakstisku pieprasījumu, kas balstīts uz Centrālās statistikas pārvaldes aprēķināto kurināmā materiāla, degvielas produktu izmaksu indeksu analīzi par cenu izmaiņām pret iepriekšējo ceturksni. (Piemēram, izdrukas no Oficiālās statistikas portāla: stat.gov.lv, sadaļa “Datu tabulas (datubāze, cits formāts)” → “Valsts un ekonomika” →attiecīgi izvēloties “Patēriņa cenas” → “Patēriņa cenu indekss un pārmaiņas” → “Patēriņa cenu indeksi un pārmaiņas grupās un apakšgrupās (ECOICOP)” → “Skatīt datubāzē”, kur tabulā “Radītāji” izvēlēties  vērtību “Pārmaiņas vidēji 12 mēnešos  pret iepriekšējiem 12 mēnešiem (%)”;  tabulā “Grupas un apakšgrupas” izvēlēties; tabulā “Laika periods” izvēlēties vērtību. Un attiecīgi izvēloties “Ražotāju cenas”);

9.6.4. cenu indeksēšanu veic tikai tajos gadījumos, ja cenu pārmaiņas pret iepriekšējo ceturksni sasniedz vai pārsniedz 1%;

9.7. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.

9.8.  Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.

9.9. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.

9.10. Pušu kontaktpersona savstarpēji sadarbības koordinēšanai Līguma ietvaros: 

9.10.1. Pasūtītāja kontaktpersona: Ivars Epners, mob. tālr. 29 210 201, e-pasts: ivars.epners@riga.lv ;

9.10.2. Piegādātāja kontaktpersona: 

9.11. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:

9.11.1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;

9.11.2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;

9.11.3. ja tās iesniegtas personīgi, tad dienā, kad tās nogādātas adresātam, saņemot apliecinājumu.

9.12. Līgums sastādīts latviešu valodā 2 (divos) eksemplāros uz 4 (četrām) lapām ar pielikumu “Tehniskā specifikācija/tehniskais finanšu piedāvājums” uz 1 lapas. Līgumu un pielikumu Puses paraksta ar drošu elektronisko parakstu.
10. Pušu rekvizīti un paraksti
	Pasūtītājs
Rīgas valstspilsētas pašvaldības iestāde “Ziemeļrīgas kultūras apvienība”

Juridiskā adrese Ropažu iela 2, Rīga, LV-1039
Tālrunis 67 037 832
e-pasts: ziemelriga@riga.lv
Norēķinu rekvizīti:

Rīgas valstspilsētas pašvaldība

Juridiskā adrese: Rātslaukums 1, Rīga, 

LV-1050
NMR kods: 90011524360 

PVN. reģ. Nr.: LV90011524360

Banka: AS “Luminor Bank AS”
Kods: RIKOLV2X
Konts: LV12RIKO0021000016150
RD iestādes kods: 21055
Dokumentu ar drošu elektronisko parakstu parakstīja Liene Kubiļus

	Piegādātājs 

SIA  “AKVARIUS”
Juridiskā adrese: Tirzas iela 1, Rīga, LV-1024
Reģ.Nr. 40103031530
e-pasts: akvarius@akvarius.lv
Norēķinu rekvizīti:

Banka: 
Kods: 
Konta 

Dokumentu ar drošu elektronisko 
parakstu parakstīja Andrejs Drozdovs



1. pielikums

piegādes līgumam
TEHNSIKĀ SPECIFIKĀCIJA/ TEHNISKAIS FINANŠU PIEDĀVĀJUMS
Pretendents: SIA “AKVARIUS”, Reģ. Nr. 40103031530

Izpilde – pa daļām atbilstoši pasūtītāja pasūtījumam no līguma noslēgšanas dienas līdz līguma izpildes termiņa beigām. Kokskaidu apkures granulas pretendentam jāpiegādā 1 (vienas) nedēļas laikā no pasūtījuma veikšanas dienas ar pasūtītāju saskaņotā laikā.

Pasūtītājs līguma izpildes gaitā ir tiesīgs izmainīt iepērkamo kokskaidu granulu daudzumu +/-10 %  (plus/mīnus desmit procenti) no kokskaidu granulu kopējā piegādes apjoma atkarībā no faktiskās vajadzības, ko ietekmē laika apstākļi.

Kokskaidu apkures granulu kopējais piegādes apjoms līguma darbības laikā – 175 tonnas.

Raksturlielumi kokskaidu apkures granulām:

	Tehniskie rādītāji
	Minimālās prasības

	Veids
	Kokskaidu granulas

	Siltumnestspēja
	no 16,5 MJ/kg

no 4,6 MWh/t

	Mitruma %
	ne lielāks par 10%

	Pelnu saturs no sadedzinātā tilpuma
	ne lielāks par 0,4%

	Ģeometriskais lielums var būt robežās
	 6 mm diametrā

ar 3,15-40 mm garumu

	Sapresētas tilpumsvarā blīvums
	≥600 kg uz kubikmetru

	Mehāniskā izturība
	Ne mazāk kā 98%

	Slāpekļa daudzums 
	Līdz 0,03%

	Sēra daudzums 
	Līdz 0,02%

	Hlora daudzums
	Līdz 0,02%

	Pelnu kušanas temperatūra FT
	ne mazāka kā 15000C


Kvalitāte – iesniedzot cenu piedāvājumu, pielikumā pievienot kokskaidu apkures granulu sertifikātu (testēšanas ziņojumu) ne vecāku par 6 mēnešiem. Pasūtītājam pirms līguma noslēgšanas un līguma darbības laikā ir tiesības veikt Pretendenta piedāvāto (piegādāto) granulu pārbaudi piesaistot neatkarīgu testēšanas laboratoriju, lai pārliecinātos par  to atbilstību šajā specifikācijā norādītajām minimālajām tehnisko rādītāju prasībām. Ja testēšanas rezultātā Pretendenta piedāvātās granulas tiek atzītas par neatbilstošām šajā specifikācijā norādītajām kvalitātes prasībām, Pretendents apmaksā granulu testēšanas izmaksas, un Līgums par kokskaidu apkures granulu piegādi netiek noslēgts, vai noslēgtais Līgums tiek lauzts.

Piegāde – ar automašīnu, kura aprīkota ar pneimo transportēšanas sistēmu. Kokskaidu apkures granulu vienas piegādes apjoms – 17 līdz 18 tonnas. Granulas jāizkrauj katlu mājas granulu bunkurā. Piegāde jānodrošina regulāra, 1 (vienas) nedēļas laikā pēc pieprasījuma saņemšanas.

Ja kokskaidu apkures granulu daudzums un kvalitāte neatbilst norādītājai specifikācijai, pasūtītājam ir tiesības atteikties no kurināmās granulas pieņemšanas, nekavējoties par to informējot autovadītāju un piegādātāju.[image: image1.png]Cena par tonnu, EUR | Daudzums, Piedavajuma cena par
bez PVN tonnas visu apjomu, EUR bez
PYN
‘Kokskaidu apkures granulas ar piegadi 191,00 175 3342500
Citas izmaksas, kas saistitas ar liguma, B -
izpildi
PVN 21% | 40,11 — 7 019,25
Kopéja piedavajuma cena EUR (ar PVN) | 231,11 — 4044425

